Държавен вестник, бр. 30, 2014 г., стр. 27

БРОЙ  30	
Д Ъ Р Ж А В Е Н  В Е С Т Н И К 	
СТР.  27  
а) всички комбатанти (бойци), подвижни 
оръжия и мобилно военно оборудване трябва 
да са евакуирани;
b) стационарните военни инсталации или 
съоръжения не трябва да се използват за ни­
какви враждебни цели;
c) никакви актове на враждебност не тряб­
ва да бъдат извършвани от властите или от 
населението, и
d) не трябва да бъдат предприемани никакви 
действия в поддръжка на военни операции.
3. Присъствието в тази местност на лица, 
ползващи се от специална закрила съгласно 
Конвенциите и този Протокол, както и на 
полицейски формирования, оставени там 
с единствената цел да поддържат реда и 
законността, не противоречи на условията, 
изложени в параграф 2.
4. В съответствие с параграф 2 към 
неприятелската страна се отправя декла­
рация, определяща и описваща възможно 
най-точно границите на неотбраняваната 
местност. Участващата в конфликта страна, 
към която е отправена декларацията, е за­
дължена да потвърди получаването є и да 
третира съответния район като неотбранявана 
местност, освен когато условията, изложени 
в параграф 2, не са изпълнени в действи­
телност, за което тя незабавно информира 
страната, направила декларацията. Дори 
ако изложените в параграф 2 условия не са 
изпълнени, местността продължава да се 
ползва от закрилата, предвидена в другите 
разпоредби на този Протокол и в другите 
правила на международното право, прило­
жими при въоръжен конфликт.
5. Участващите в конфликта страни мо­
гат да се споразумеят относно създаването 
на неотбранявани местности, дори ако тези 
местности не отговарят на условията, изло­
жени в параграф 2. Споразумението определя 
и описва възможно най-точно границите на 
неотбраняваната местност и ако е необходимо, 
може да посочи методите за контрол.
6. Страната, контролираща местността, 
която е предмет на такова споразумение, е 
задължена да я маркира, доколкото е въз­
можно, чрез знаци, за които евентуално е 
постигнато споразумение с другата страна и 
които се поставят там, където са ясно забеле­
жими, особено по периметъра, по границите 
на местността и по главните пътища.
7. Местността загубва статута си на неотбра­
нявана местност, когато престане да отговаря 
на условията, изложени в параграф 2 или в 
споразумението, предвидено в параграф 5. В 
такъв случай местността продължава да се 
ползва от закрилата, предвидена в другите 
разпоредби на този Протокол и в другите пра­
вила на международното право, приложими 
при въоръжен конфликт.
Член 60 – Демилитаризирани зони
1. На участващите в конфликта страни е 
забранено да разпростират военните си опера­
ции в райони, на които чрез споразумение те 
са предоставили статут на демилитаризирани 
зони, ако такова разпростиране противоречи 
на условията на споразумението.
2. Споразумението следва да е изрично, то 
може да бъде сключено устно или в писмена 
форма, пряко или чрез държавата-покрови­
телка, или чрез някоя безпристрастна хума­
нитарна организация и може да се състои от 
взаимни и съгласувани декларации. Спора­
зумението може да бъде сключено в мирно 
време, както и след започване на военните 
действия, и трябва да определя и описва въз­
можно най-точно границите на демилитари­
зираната зона и ако е необходимо, да посочва 
методите за контрол.
3. Предмет на такова споразумение обик­
новено е район, който отговаря на следните 
условия:
а) всички комбатанти (бойци), подвижни 
оръжия и мобилно военно оборудване трябва 
да са евакуирани;
b) стационарните военни инсталации или 
съоръжения не трябва да се използват за ни­
какви враждебни цели;
c) никакви актове на враждебност не тряб­
ва да бъдат извършвани от властите или от 
населението, и
d) всякаква дейност, свързана с военните 
усилия, трябва да бъде прекратена.
Участващите в конфликта страни се спо­
разумяват относно тълкуването на условието, 
изложено в буква „d“, и относно лицата, които 
трябва да бъдат допускани в демилитаризира­
ната зона извън онези, посочени в параграф 4.
4. Присъствието в тази зона на лица, 
ползващи се от специална закрила съгласно 
Конвенциите и този Протокол, както и на 
полицейски формирования, оставени там 
с единствената цел да поддържат реда и 
законността, не противоречи на условията, 
изложени в параграф 3.
5. Страната, контролираща такава зона, 
е задължена да я маркира, доколкото е въз­
можно, чрез знаци, за които евентуално е 
постигнато споразумение с другата страна и 
които се поставят там, където са ясно забеле­
жими, особено по периметъра, по границите 
на зоната и по главните пътища.
6. Ако бойните действия доближават деми­
литаризираната зона и ако между участващите 
в конфликта страни е постигната такава до­
говореност, никоя от тях не може да използва 
зоната за цели, свързани с провеждането на 
военни операции, или едностранно да отменя 
нейния статут.
7. Ако една от участващите в конфликта 
страни извърши съществено нарушение на 
разпоредбите на параграф 3 или параграф 6,